Az Anthony Bourdaint vendégül látó Pléh Csárda is megemlékezett a tévés szakácsról

„Elment a világsztár, aki világhírűvé tette a Pléhcsárdát. Isten veled, Anthony” – ezzel a szöveggel tett ki a Bádog Gundelként is ismert Pléh Csárda megemlékező képetet a pénteken elhunyt Anthony Bourdain tévés sztárszakácsról.

De a büfé nem csak ennyivel emlékezett meg, a vendégtérben elhelyezett Bourdain portré is kapott egy gyászszalagot.

Amikor Anthony Bourdain Budapesten forgatott, akkor nem a legcsillogóbb helyeket kereste, hanem az olyan hétköznapi éttermeket is, mint a Pléh Csárdát, ami arról híres, hogy gigantikus adag ételeket szolgálnak fel.

Anthony Bourdain 61 éves korában, a legújabb tévésorozata forgatása miatt volt Franciaországban, ahol életét vesztette. Péntek reggel találtak rá holtan a hotelszobájában, öngyilkos lett.

Ha ön is úgy érzi, segítségre lenne szüksége, hívja a krízishelyzetben lévőknek rendszeresített, ingyenesen hívható 116-123, vagy 06 80 820 111 telefonszámot! Kérjük, olvassa el ezt az oldalt! Amennyiben másért aggódik, itt találhat segítséget.